Merike Kurisoo

Merike Kurisoo (sündinud 1977) on eesti kunstiteadlane. Tema peamiseks uurimisvaldkonnaks on kesk- ja varauusaegne kirikukunst.

Ta lõpetas 2001. aastal Eesti Kunstiakadeemias kunstiteaduse eriala ning kaitses 2006. aastal Tartu Ülikoolis teadusmagistri kraadi. 2019. aastal kaitses ta Tallinna Ülikoolis doktorikraadi teemal "Vahepealsed asjad ja vahepealsed ajad. Kirikuruumi ja pildikultuuri muutumisest katoliiklikust luterlikuks varauusaegse Eesti aladel". 
 
Alates 2001. aastast töötab Kurisoo Eesti Kunstimuuseumis. Ta on Niguliste muuseumi kuraator-programmijuht. Aastatel 2013–2018 oli ta ajakirja Eesti Kunstimuuseumi Toimetised peatoimetaja. Alates 2019 on ta Eesti Kunstimuuseumi teadusnõukogu juhataja.  

Merike Kurisoo on alates 2020. aastast Eesti Kunstiteadlaste ja Kuraatorite Ühingu esinaine ning ta on kuulunud ühingu varasematesse juhatustesse. Ta on publitseerinud mitmeid raamatuid, kogumikke ning arvukalt artikleid vanemast sakraalkunstist ja pühakukultusest. Kurisoo on lugenud loenguid Eesti Kunstiakadeemias, Tallinna Ülikoolis, Tartu Ülikoolis ja Eesti Muusika- ja Teatriakadeemia lavakunstikoolis. 

Kurisoo kuulub mitmetesse erialaühendustesse. Samuti on ta saanud erialased preemiaid ja stipendiume.

Näituseid 

 "Neitsi Maarja. Naine, ema, kuninganna", Eesti Kunstimuuseum – Niguliste muuseum (25.10.2019–26.04.2020).
 Tallinna "Surmatantsu" (Bernt Notke töökoda) uue püsiekspositsiooni kuraator (2018–2019).
 "Viis unustatud maali", Eesti Kunstimuuseum – Niguliste muuseum (16.09.2017–26.08.2018).
 "Ars moriendi. Suremise kunst", Eesti Kunstimuuseum – Niguliste muuseum (02.11.2012–02.06.2013).

Publikatsioone

Teoseid 
 Kodres, Krista; Kurisoo, Merike; Nürnberger, Ulrike (eds) (2020). Indifferent Things? Objects and Images in Post-Reformation Churches in the Baltic Sea Region. Petersberg: Michael Imhof Verlag.
 Tallinna ajalugu II. 1561-1710 (2019). Lea Kõiv (Koost.), Tiina Kala (Peatoim.), Toomas Tamla (Toim.). (Kirikuarhitektuur ja -kunst: autorid Krista Kodres, Merike Kurisoo). Tallinn: Tallinna Linnaarhiiv. 
 Hiiop, Hilkka; Kurisoo, Merike (2016). Rode altar lähivaates = Rode Altarpiece in Close-Up. Tallinn: Eesti Kunstimuuseum.
 Kurisoo, Merike (2015). Rode altar. Tallinna Niguliste kiriku peaaltari retaabel = Rode Altar. Altarpiece of the High Altar of Tallinn St Nicholas' Church. Tallinn: Eesti Kunstimuuseum.
 Kurisoo, Merike (2013). Ars moriendi – suremise kunst = Ars moriendi – the Art of Dying. Tallinn: Eesti Kunstimuuseum.
 Kurisoo, Merike (2009). Ristimise läte: ristimiskivid keskaegsel Liivimaal. Tallinn: Muinsuskaitseamet.

Teadusartikleid 

Merike Kurisoo Eesti Teadusinfosüsteemis

Tunnustusi 
 2020 Villem Raami preemia, Eesti Rahvuskultuuri Fond
 2020 I preemia, doktoritööde kategooria, Tallinna Ülikooli teadustööde konkurss, doktoritööd 2018/2019 humanitaarteaduste valdkonnas
 2020 Tallinna Ülikooli Üliõpilaskonna teenetemärk Studiosus Magnificus
 2019 üliõpilaste teadustööde riiklik konkurss 2019, ühiskonnateaduste ja kultuuri valdkond , III preemia doktoriõppe üliõpilaste astmes

Viited

Välislingid 
 Merike Kurisoo Eesti Teadusinfosüsteemis
 Merike Kurisoo Academia.edu leht
 Villem Raami stipendiumi laureaat on Merike Kurisoo. Sirp 26.05.2020
 Villem Raami stipendiumi pälvis Merike Kurisoo. Eesti Päevaleht 28.05.2020

Eesti kunstiajaloolased
Sündinud 1977